פראסה דוס טרס פודרס

פרקה דוס טרס פודרס (בפורטוגזית: Praça dos Três Poderes) או כיכר שלוש הרשויות היא כיכר בברזיליה, בירת ברזיל. השם נגזר מהנוכחות של שלוש זרועות הממשל סביב הכיכר: הרשות המבצעת, המיוצגת על ידי הארמון פלנלטו (המשרד הנשיאותי); הרשות המחוקקת המיוצגת על ידי הקונגרס הלאומי של ברזיל; והרשות השופטת, המיוצגת על ידי בית המשפט העליון הפדרלי של ברזיל. הכיכר תוכננה על ידי לוסיו קוסטה ואוסקר נימאייר כמקום בו שלושת הכוחות ייפגשו בהרמוניה. כיום המקום הוא גם אטרקציה תיירותית. ברחבה מונף דגל ברזיל, הגדול בעולם שמונף בקביעות (משקלו כ-600 קילוגרם) ומעולם לא הורד (ללא ספירה של ההחלפות החודשיות שלו) מאז שנחנכה הבירה ב-21 באפריל 1960. הדגל מתחלף מדי חודש בנוכחות גדוד המשמר הנשיאותי של ברזיל, דרגוני העצמאות, חיילים אחרים ולפעמים נשיא ברזיל. ב-8 בינואר 2023 פלשו לרחבה תומכיו של הנשיא לשעבר ז'איר בולסונארו. ראו גם התקפת הקונגרס הברזילאי ב-2023 קישורים חיצוניים תמונת 360° של הכיכר – GUIABSB (בפורטוגזית) הערות שוליים